Meẓyan d Sɛid, bdan ttḍillin ɣer taddart n Utudert, ttwalin idurar, tiẓgi, ulac tizegzewt, Meẓyan yennaaswissen ma yella seg lḥamu neɣ seg rrebrab i tuɣal akken. Nutni ɛyan deg ubrid, ufan-d iman-nsen deg yiwet n taddart werǧin walan am tin, ḥebsen di tlemmast n ubrid walan yiwet n teqcict dtafeṛṛuǧt, tzad di ṣṣifa, Meẓyan yewwet Sɛid, taqcict teṭṭef-as afus tewwi-t ɣer yimi n taddart, tessehbel-itd zzin-is armi yettu iman-is. Cwiṭ kan yesla i zzhir n tkerrust yedduqes-d, ziɣ netta la yettergu, qrib wwten yiwen n umsebrid, i yellan d lǧar n Utudert. Yesteqsa-ten sani tteddun, nnan-as ɣer temḍelt n NnaMegduda, yewhem yenna-asen lukan tella ahat sliɣ. Syin kemmlen abrid ɣer taddart ɣef uḍar, leḥḥunttmektin-d ussan ssaɛdan zik din.